Ndekela Mazimba anasema kuwa siku hiyo inamsadia kukabiliana na uchungu wa hedhi

Hii ndio maana kuna sheria za wafanyikazi zinazowaruhusu wanawake walio katika hedhi kuchukua siku moja ya mapumziko inayojulikana 'Mothers day' licha ya kwamba inasimamia wanawake wote iwapo wana watoto au la.

Sheria hiyo haina masharti ,wanawake wanaweza kuchukua siku hiyo kwa matakwa yao wenyewe  na sio lazima watoe kithibitisho chochote cha kimatibabu ,hatua inayowalazimu wengine kuhoji kuhusu sheria hiyo.

''Nadhani ni sheria nzuri kwa sababu wanawake hupitia mengi wakati wanapokuwa katika hedhi'', alisema Ndekela Mazimba ambaye anafanya kazi katika idara ya mahusiano ya uma.

Bi Mazimba hajaolewa wala hana watoto lakini huchukua siku yake ya Mothers Day kila mwezi kutokana na uchungu anaopata wakati anapoingia katika hedhi.

''Unaweza kubaini kwamba katika siku yako ya kwanza ya hedhi, unaweza kusikia maumivu mengi katika tumbo.Unaweza kununua dawa zote za kutuliza maumivu lakini unasalia kitandani siku nzima''.

Mutinta Musokotwane-Chikopela anasma kuwa tayari Zambia kuna siku nyingi za likizo

''Na mara nyengine, unagundua kwamba watu wengine wanahisi uchungu siku za kwanza za hedhi, lakini siku zinaposonga uchungu unapungua.Mimi hutaka usaidizi siku za kwanza wakati ninahisi uchungu mwingi'',alisema Mazimba

Wanawake nchini Zambia hawalazimiki kufanya maandalizi yoyote kabla ya kupumzika siku hiyo, lakini wanaweza kupiga simu siku hiyo kusema wanachukua Mothers day.

Muajiri anayewanyima wafanyikazi wake siku hiyo anaweza kushtakiwa.

Muajiri wa Bi Mazimba ,Justin Mukosa huunga mkono sheria hiyo na kusema kuwa anaelewa shinikizo wanawake wanayokumbana nayo  wanapopima kati ya majukumu ya kifamilia na kazi.

Muajiri wa bi Mazimba ,Justin Mukosa anaunga mkono sheria hiyo

Anasema kuwa hatua hiyo inaweza kuwa na athari nzuri kwa kazi za wanawake.

''Utendaji sio tu mtu aliye afisini. Unafaa kupimwa kulingana na uzalishaji wa mtu huyo''.

Lakini anakiri kwamba kuna matatizo katika mfumo huo kutokana na kuwakosa wafanyikazi... \n\nNipe kichwa kizuri cha makala hapo juu.
Mapumziko ya siku moja kwa walio na hedhi yazua hisia Zambia